Vita:Túzokalakúak

message: Van itten faj is: lomha túzok, reznektúzok. Jó lenne má szétválogatni üket...--Godson fóruma 2006. november 2., 17:54 (CET)

message: Amikor megcsináltam a Magyarországi madarak kategóriát, az volt a szándékom, hogy itt szerepeljenek azok a madarak amit a Magyar Madártani és Természetvédelmi Egyesület elfogad magyarországi madárként. A reznek túzok majd akkor kerül a kategóriába, ha kész lesz a szócikke, a lomha túzok pedig a túzok alfajaként fog szerepelni.
A kacsa sem szerepel a listán, mivel a tökésréce megnevezése, vagy háziállat.VC-s 2006. november 3., 12:13 (CET)
thread_title: Válasz

message: Ide pakoltam át a szövegből a Pallas lexikon szövegét, hátha később még akar valaki csemegézni belőle:
"A túzok rovarokat eszik, növények friss hajtásait, magvait.
Túzokfélék 
(állat, Alectoridae, Otididae), a gázló madarak egyik családja. Ismertető jeleik, hogy erős, futásra alkalmas lábaik csak háromujjuak, a hátsó teljesen hiányzik. Középhosszuságu csőrük tövén szélesebb, kúpformáju; a tyúkokra emlékeztető. Középhosszuságu szárnyukban a három evező toll a leghosszabb, farkuk többnyire 20 kormánytollu és középhosszuságu. Ujjaik és karmaik szélesek és rövidek. A belső és középső ujjat szélesebb hártya köti össze a tövön, mint a külsőt és a középsőt. Izmos testü, nehézkesen röpülő, de óvatos madarak, melyek az ó-világrészek gyepes térségein, síkságain kisebb-nagyobb csapatokban élnek és növényi részekkel meg rovarokkal, férgekkel táplálkoznak. Egyszerü földmélyedésben költenek. Magyarországon két faja él, u. m.: a lomha túzok (Otis tarda L., l. a Gázlók mellékletén), pulykanagyságu, 15-16 kg. súlyu, hossza 1 m., szárnyhossza 70 cm., farkhossza 28 cm. Háta barna, számos fekete folttal és sávval díszített; hasa fehéres, feje és nyaka hamuszürke. Fehértövü másodrendü evező tollai barnás-feketék, a három utolsó fehér. Szárnyán széles fehér harántsáv, fehérvégü farka fekete harántsávu. Csőre fekete, lába palaszürke. A himet torkán kétoldalt szétfoszlott tollakból álló szakáll díszíti. Alföldi rónáinkon seregesen tanyázik. Hazánkon kivül található még Szászországban, Oroszország déli és középső részeiben. Ízletes húsa miatt nagyban vadásszák, ébersége folytán lövésre ritkán kerül. A reznektúzok (Otis tetrax L.) kisebb, mint az előbbi, csak tyúknagyságu. Hossza 50, szárnyhossza 26, farkhossza 13 cm. Nem is olyan gyakori és inkább a kukoricás földeken időzik szivesen. Mocskossárga háta számos finom zegzúgos vonallal díszített; hasa fehér. A him nyaka fekete két fehér harántsávval. Sötétbarna csúcsu elsőrendü evező tollai fehérek. Fehér farkát kettős sötét sáv díszíti. Csőre szürkés-fekete, lába sárga. Ízletes húsa miatt szintén vadászás tárgya."
thread_title: Pallas-szöveg

message: Nem tudom, hogy pontosan milyen rendszertani besorolást tekintünk itt a wikin mértékadónak, de el kéne dönteni, mi az irányelv, és annak megfelelően rendbe kéne itt rakni jó pár szócikket. Jelenleg például a Darualakúak rendjének cikkében úgy szerepel, hogy oda tartoznak a túzokfélék, a kígyászdarufélék és a lábasguvatfélék családjai is, miközben létezik a túzokalakúak, kígyászdarualakúak és lábasguvatalakúak rendjei mindegyikének külön szócikke is. Az kisebb gond, hogy az említett családoknak külön szócikkük nincs, illetve mindegyik az önálló rend cikkére van átirányítva; azt viszont nagyobb gondnak érzem, hogy ez a szócikk – a címével ellentétben – kifejezetten a túzokfélék családjáról szól. Ha érvényesnek tekintjük a túzokalakúak rendjének különválasztását, akkor ez is csak minimális különbséget jelent, de olyan különbséget, amit rendbe kéne rakni. Szívesen részt veszek a rendrakásban, csak legyen egyértelmű, hogy melyik rendszertant követjük. Sellyei lakos vita 2015. szeptember 4., 09:12 (CEST)
Sziaszto! Épp e napokban rendezem át a cikkeket. Csak nem tudok, mindent egyszerre. Az Újmadárszabásúak szócikk az alap; egyben a legfrissebb rendszertani besorolás mutatója. DenesFeri vita 2015. szeptember 4., 13:58 (CEST)
replies: text: Köszönöm a gyors választ! Sellyei lakos vita 2015. szeptember 4., 14:07 (CEST)
thread_title:  Rendszertani besorolás